Ολίβια Ροντρίγκο

Η Ολίβια Ίσαμπελ Ροντρίγκο είναι Αμερικανίδα τραγουδίστρια, τραγουδοποιός και ηθοποιός. Κέρδισε μια σημαντική αναγνώριση στα τέλη της δεκαετίας του 2010 με την συμμετοχή στους πρωταγωνιστικούς ρόλους των τηλεοπτικών προγραμμάτων της Disney Bizaardvark και High School Musical: The Musical: The Series. Το 2020 κυκλοφόρησε με την Interscope Records, το ντεμπούτο single της «Drivers License», το οποίο έσπασε διάφορα ρεκόρ και έγινε ένα μεταξύ των τραγουδιών με τις μεγαλύτερες πωλήσεις του 2021, δίνοντας στη Ροντρίγκο διεθνή φήμη. Ακολούθησαν τα singles «Deja Vu» και «Good 4 U» και του πρώτου της σόλο στούντιο άλμπουμ της, «Sour», το οποίο γνώρισε θετικές κριτικές και εμπορική επιτυχία, αποσπώντας διάφορες διακρίσεις, συμπεριλαμβανομένων τριών βραβείων Grammy. Το 2022 κυκλοφόρησε ακολούθησε το ντοκιμαντέρ της Disney+, «Olivia Rodrigo: Driving Home 2 U», που εξιστορεί τα γεγονότα πίσω από την δημιουργία και κυκλοφορία του άλμπουμ «Sour».                                                                                                                                                                                                                                                                                                                                                      

Η Ροντρίγκο έχει επιτύχει δύο Billboard Hot 100 νούμερο ένα σινγκλ, ένα Billboard 200 νούμερο ένα άλμπουμ και πέντε πολυπλατινένιες πιστοποιήσεις από την Recording Industry Association of America (RIAA). Εκτός από άλλες αναγνωρίσεις στην μέχρι στιγμής καριέρα της, έχει κερδίσει ένα American Music Award, επτά Billboard Music Awards και τέσσερα MTV Video Music Awards. Οι Times την ανακήρυξαν ως την Καλύτερη Καλλιτέχνης της Χρονιάς για το 2021 και το Billboard την ονόμασε Γυναίκα της Χρονιάς του 2022.

Βιογραφία

2003–2019: Πρώτα χρόνια και υποκριτική 
Η Ολίβια Ίσαμπελ Ροντρίγκο γεννήθηκε στις 20 Φεβρουαρίου 2003, στο Ιατρικό Κέντρο Rancho Springs στη πόλη Μουριέτα της Καλιφόρνια, αλλά μεγάλωσε στη γειτονική πόλη Τεμεκούλα, με την εκπαιδευτικό μητέρα της και τον οικογενειακό θεραπευτή πατέρα της. Ο πατέρας της είναι Φιλιππινέζος ενώ η μητέρα της έχει γερμανο-ιρλανδική καταγωγή. Η Ροντρίγκο έχει δηλώσει ότι ο προπάππους της από τον την πλευρά του πατέρα της μετακόμισε από τις Φιλιππίνες στις Ηνωμένες Πολιτείες και ότι η οικογένειά της ακολουθεί τις φιλιππινέζικες παραδόσεις.

Ξεκίνησε να παρακολουθεί μαθήματα φωνητικής στο νηπιαγωγείο και αμέσως μετά μαθήματα πιάνου. Άρχισε να παρακολουθεί μαθήματα υποκριτικής και τραγουδιού σε ηλικία έξι ετών και ξεκίνησε να συμμετέχει σε θεατρικές παραγωγές του σχολείου της. Σε ηλικία 12 ετών ξεκίνησε να παίζει κιθάρα, επηρεασμένη από την αγαπημένη εναλλακτική ροκ μουσική των γονιών της, No Doubt, Pearl Jam, The White Stripes και Green Day. Το ενδιαφέρον της Ροντρίγκο για τη σύνθεση τραγουδιών ξεκίνησε ακούγοντας τη μουσική της κάντρι σκηνής, ιδιαίτερα την Αμερικανίδα τραγουδίστρια και τραγουδοποιό Τέιλορ Σουίφτ.
Το 2015, σε ηλικία δώδεκα, έκανε το ντεμπούτο της στην υποκριτική με τον πρωταγωνιστικό ρόλο της Γκρέις Τόμας στην ταινία «An American Girl: Grace Stirs Up Success». Έναν χρόνο αργότερα, η Ροντρίγκο έλαβε σημαντική αναγνώριση πρωταγωνιστώντας ως Πέιτζ Ολβέρα στη σειρά Bizaardvark του Disney Channel, έναν ρόλο που έπαιξε για τρεις σεζόν.

Τον Φεβρουάριο του 2019, επιλέχθηκε για τον πρωταγωνιστικό ρόλο της Νίνι Σάλαζαρ-Ρόμπερτς στη σειρά της Disney+ High School Musical: The Musical: The Series, η οποία έκανε πρεμιέρα τον Νοέμβριο του ίδιου έτους. Για το soundtrack της σειράς, η Ροντρίγκο έγραψε το "All I Want" και συνέγραψε το "Just for a Moment" με τον συμπρωταγωνιστή της Τζόσουα Μπάσετ.

2020-2022: Sour 

Στις 8 Ιανουαρίου 2021, κυκλοφόρησε το ντεμπούτο σινγκλ της, «Drivers License», το οποίο μέσα στην εβδομάδα από την κυκλοφορία του έσπασε το ρεκόρ του Spotify δύο φορές για τις περισσότερες ημερήσιες ροές όλων των εποχών για ένα τραγούδι χωρίς διακοπές με πάνω από 15,7 εκατομμύρια παγκόσμιες ροές στις 11 Ιανουαρίου και πάνω από 17 εκατομμύρια παγκόσμιες ροές στις 12 Ιανουρίου. Κατέχει επίσης το ρεκόρ του Spotify για το πρώτο τραγούδι στην ιστορία της πλατφόρμας που έφτασε τις 80 εκατομμύρια ροές μέσα σε 7 ημέρες. Το τραγούδι έφτασε στο νούμερο ένα του Billboard Hot 100 και σε τσαρτ πολλών άλλων χωρών. Η Ροντρίγκο δήλωσε σε συνέντευξή της σχετικά με το γεγονός ότι «Ήταν η πιο τρελή εβδομάδα της ζωής μου...ολόκληρη η ζωή μου άλλαξε σε μια στιγμή».

Τρεις μήνες αργότερα, την 1η Απριλίου 2021, η Ροντρίγκο κυκλοφόρησε το δεύτερο κατά σειρά single της, «Deja Vu», το οποίο έκανε το ντεμπούτο της στο νούμερο 8 του Billboard Hot 100, κάνοντάς την (Ροντρίγκο) την πρώτη καλλιτέχνιδα που έκανε το ντεμπούτο της στις δύο πρώτες κυκλοφορίες της στο «Τop 10 των Hot 100». Το τρίτο κατά σειρά σινγκλ πριν από την κυκλοφορία του πρώτου της άλμπουμ, «Good 4 U», κυκλοφόρησε στις 14 Μαΐου 2021 και έγινε το δεύτερο σινγκλ της Ροντρίγκο που έκανε το ντεμπούτο του στο νούμερο «Top 10 των Hot 100».

Το Sour, το ντεμπούτο άλμπουμ της, κυκλοφόρησε στις 21 Μαΐου 2021. Σύμφωνα με τον κριτικό του Clash, Ρόμπιν Μάρεϊ, η Ροντρίγκο θεωρείται ένας από τους καλύτερους καλλιτέχνες της Generation Z, ενώ το Variety την ονόμασε «φωνή της γενιάς της». Το Sour έμεινε στην κορυφή του Billboard 200 Chart και πέρασε συνολικά πέντε εβδομάδες στη συγκεκριμένη θέση, έχοντας γίνει το νούμερο ένα άλμπουμ από γυναίκα καλλιτέχνης του 2021 που παρέμεινε στο νούμερο ένα τόσες εβδομάδες.

Σύμφωνα με το Billboard, η Ροντρίγκο ήταν για το 2021 η καλλιτέχνης με τις μεγαλύτερες πωλήσεις σινγκλ παγκοσμίως. Στις ΗΠΑ και το Ηνωμένο Βασίλειο, το Sour ήταν αντίστοιχα το τρίτο και το τέταρτο άλμπουμ με τις περισσότερες πωλήσεις για το 2021. Το «Sour» και το «Drivers License» ήταν επίσης αντίστοιχα το άλμπουμ και το τραγούδι του Spotify με τη μεγαλύτερη ροή σε όλο τον κόσμο. Η Διεθνής Ομοσπονδία Φωνογραφικής Βιομηχανίας (IFPI) κατέταξε την Ροντρίγκο ως τον δέκατο καλλιτέχνη με τις περισσότερες πωλήσεις για το 2021 και το Sour ως το δεύτερο άλμπουμ με τις περισσότερες πωλήσεις για το 2021.
Στις 17 Φεβρουαρίου 2022, η Ροντρίγκο ανακοίνωσε την κυκλοφορία της ταινίας-ντοκιμαντέρ από την  Disney+, Olivia Rodrigo: Driving Home 2 U, το οποίο κυκλοφόρησε στις 25 Μαρτίου 2022. Η Ροντρίγκο έλαβε επτά υποψηφιότητες στα 64α Ετήσια Μουσικά Βραβεία Grammy, συμπεριλαμβανομένου του Καλύτερου Νέου Καλλιτέχνη, του Άλμπουμ της Χρονιάς για το «Sour», και του Τραγουδιού της Χρονιάς για το «Drivers License». Κέρδισε τα βραβεία Καλύτερου Νέου Καλλιτέχνη, Καλύτερου Ποπ Άλμπουμ και της Καλύτερης Ποπ Σόλο Ερμηνείας.

2023-παρόν: Guts 
Τον Ιούνιο του 2023, η Ροντρίγκο ανακοίνωσε ότι θα κυκλοφορήσει νέο άλμπουμ με τίτλο Guts. Παράλληλα, κυκλοφόρησε το βασικό σινγκλ του άλμπουμ της, «Vampire», στις 30 Ιουνίου. Το άλμπουμ κυκλοφόρησε στις 8 Σεπτεμβρίου 2023 και η Ροντρίγκο περιέγραψε το άλμπουμ ως για «τον πόνους της ανάπτυξης» και για να καταλάβει ποια είναι σε αυτό το σημείο της ζωής της. Ένιωθε σαν να μεγάλωσε «10 χρόνια» μεταξύ 18 και 20 ετών, μια διαδικασία που περιγράφει ως φυσικό μέρος της «ανάπτυξης», την οποία ελπίζει να αντικατοπτρίσει με το δίσκο. Το «Vampire» έγινε το τρίτο της σινγκλ που έκανε το ντεμπούτο της στην κορυφή του Billboard Hot 100. Το δεύτερο σινγκλ του άλμπουμ, «Bad Idea Right?», κυκλοφόρησε στις 11 Αυγούστου 2023. Έφτασε στο top 10 στις ΗΠΑ και στο Ηνωμένο Βασίλειο. Στις 16 Αυγούστου, η Ροντρίγκο έγινε ο νεότερος καλλιτέχνης που έλαβε το Βραβείο BRIT Billion για την επίτευξη πάνω από ένα δισεκατομμύριο ψηφιακών ροών στο Ηνωμένο Βασίλειο.

Επιρροές 
Η Ροντρίγκο αναφέρει τις Τέιλορ Σουίφτ και Lorde ως τα είδωλά της και τις κύριες μουσικές της επιρροές. Άλλες επιρροές της περιλαμβάνουν τις Αλάνις Μορισέτ, Κέισι Μάσκγρεϊβς, Φιόνα Απλ, Cardi B, Γκουέν Στεφάνι και Αβρίλ Λαβίν.

Φωνή και τραγουδοποιία 
Ο τύπος φωνής της Ροντρίγκο προσδιορίζεται ως σοπράνο. Τα μέσα μαζικής ενημέρωσης την κατατάσσουν ως ποπ καλλιτέχνη που αποδίδεται μουσικά σε ποπ ροκ, εφηβική ποπ, ίντι ποπ και εναλλακτική ποπ. Η Ροντρίγκο έχει δηλώσει ότι θέλει να γίνει τραγουδοποιός και όχι «η μεγαλύτερη ποπ σταρ που έζησε ποτέ» και επέλεξε να υπογράψει με την Interscope/Geffen Records επειδή ο διευθύνων σύμβουλός της Τζον Τζανίκ επαίνεσε τη σύνθεση των τραγουδιών της και όχι την "δυνητική της ποιότητα ως σταρ".

Δισκογραφία
Sour (2021)
Guts (2023)

Παραπομπές

Εξωτερικοί σύνδεσμοι
 

Αμερικανίδες ηθοποιοί κινηματογράφου
Αμερικανίδες ηθοποιοί τηλεόρασης
Αμερικανίδες τραγουδίστριες
Αμερικανοί τραγουδοποιοί